काम कर रहे मजदूरों की तबीयत बिगड़ी, सांस लेने में परेशानी; रेस्क्यू टीम पहुंची
पंजाब के डेराबस्सी में बरवाला रोड पर गुरुवार रात 2 बजे सौरव केमिकल नाम की फैक्ट्री में गैस लीक हो गई है। गैस लीक होने का पता उस समय लगा, जब आसपास के लोगों को सांस लेने में परेशानी महसूस होने लगी।
पंजाब के डेराबस्सी में बरवाला रोड पर गुरुवार रात 2 बजे सौरव केमिकल नाम की फैक्ट्री में गैस लीक हो गई है। गैस लीक होने का पता उस समय लगा, जब आसपास के लोगों को सांस लेने में परेशानी महसूस होने लगी। इसका पता लगने पर रेस्क्यू टीम समेत पॉल्यूशन विभाग और मेडिकल टीम तुरंत मौके पर पहुंची।
जिस समय गैस लीक हुई उस दौरान फैक्ट्री में नाइट शिफ्ट में करीब 50 मजदूर काम कर रहे थे। गैस लीक होने से सभी मजदूरों की तबीयत खराब होने लगी और वे दौड़ कर फैक्ट्री से बाहर निकले। गैस लीक होने के कारणों का अभी तक पता नहीं लग सका है। अधिकारी भी मामले पर चुप्पी साधे हुए हैं।
पहले दो जगह पर हुई गैस लीक 
बीती 30 अप्रैल को लुधियाना में गैस लीक की घटना में 11 लोगों की मौत हो गई थी। इसके बाद गैस लीक की दूसरी घटना 11 मई को नंगल में हुई थी। यहां एक स्कूल के बच्चों और अन्यों को गैस चढ़ी थी। अब डेराबस्सी में गैस लीक की घटना हुई है। लेकिन एक्सपर्ट्स अभी तक गैस लीक होने के स्पष्ट कारणों का पता नहीं लगा सके हैं।
ये खबरें भी पढ़ें:- 
लुधियाना में गैस लीक... 11 की मौत, कई बीमार:मरने वालों में 2 बच्चे, 5 महिलाएं; रिहायशी इमारत में बने मिल्क बूथ में हादसा 
पंजाब के लुधियाना में रविवार सुबह गैस लीकेज से 11 लोगों की मौत हो गई। मृतकों में 5 महिलाएं, 4 पुरुष और 2 बच्चे शामिल हैं। बच्चों की उम्र 10 और 13 साल है। हादसा शहर के ग्यासपुरा इंडस्ट्रियल एरिया के नजदीक एक इमारत में चल रही करियाना की दुकान में सुबह 7:15 बजे हुआ। इसी दुकान में मिल्क बूथ भी बना है (पढ़ें पूरी खबर)
पंजाब के नंगल में गैस लीक:25 स्कूली छात्रों समेत कई लोग अस्पताल पहुंचाए; एक बच्ची PGI रेफर, जांच के लिए कमेटी गठित 
पंजाब में रोपड़ जिले के नंगल में गुरुवार सुबह एक फैक्ट्री से गैस लीक होने के बाद हड़कंप मच गया। फैक्ट्री के नजदीक बने सेंटर सोल्जर प्राइवेट स्कूल के 24-25 बच्चों समेत कई लोग इसकी चपेट में आए। गले और सिर में दर्द की शिकायत के बाद आनन-फानन में सभी को नंगल सिविल अस्पताल पहुंचाया गया (पूरी खबर पढ़ें)